הוועדה המשותפת לוועדת החוקה, חוק ומשפט, לוועדת הפנים והגנת הסביבה ולוועדת המדע והטכנולוגיה בהתאם לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגרי מידע, התש"ע-2009, כנסת 20, פרוטוקול מספר 19, 2017-02-27 14:40

אורי מקלב: אני פותח את הישיבה.

אורי מקלב: אנחנו נמצאים בישיבה שהיא בעקבות הגשת רביזיה.

אורי מקלב: חברת הכנסת מיכל רוזין הגישה רביזיה וגם אני הגשתי רביזיה ולכן אנחנו פותחים את הישיבה.

אורי מקלב: הרביזיה היתה על כל החוק.

אורי מקלב: חברת הכנסת מיכל רוזין, בבקשה.

מיכל רוזין: אני מנצלת את ההזדמנות לנמק את הרביזיה שלי.

מיכל רוזין: תיראו, היה פה קודם שוק, באזאר.

מיכל רוזין: אני לא רוצה לקרוא לו בעוד שמות כדי לא להעליב מדינות אחרות.

מיכל רוזין: באמת, מה שהתנהל פה בין מפלגות הקואליציה הוא מדהים.

מיכל רוזין: אני כל הזמן שואלת את עצמי למה תמיד מגיעים לרגע האחרון?

מיכל רוזין: למה תמיד הלחץ זמנים הזה, הטירוף הזה, שחייבים עכשיו, חייבים היום, חייבים לפני סוף המושב.

מיכל רוזין: תמיד הלחץ הזה בנושאים הרי גורל, נושאים שההשלכות שלהם יכולים להיות הרי אסון.

מיכל רוזין: יכול להיות שלא.

מיכל רוזין: יכול להיות שיש חלופות יותר טובות, חלופות אחרות, בין אם זה תעודת זהות חכמה ובין אם דברים אחרים.

מיכל רוזין: "האח הגדול", שאנחנו מדברים עליו מאז הספר "1984"הולך ומתקדם.

מיכל רוזין: היום כולנו חלק מה"האח הגדול", גם מי שיש לו טלפון כשר וגם מי שמנסה להימנע.

מיכל רוזין: כולנו חלק מהאח הגדול.

מיכל רוזין: אנחנו מוסרים מעצמנו בשמחה את כל המידע אודותינו ומאותו רגע אנחנו יכולים להיות נשלטים על-ידי המידע הזה.

מיכל רוזין: זה מאוד נוח לרשויות החוק, זה ברור.

מיכל רוזין: גם אני הייתי רוצה שלרשויות החוק יהיה נוח לתפוס עבריינים.

מיכל רוזין: עדיין, באיזון בין לוותר על הזכויות הבסיסיות שלנו לבין השמירה על החוק והסדר, אני חושבת שפה יש הפרה בוטה של האיזון הזה.

מיכל רוזין: אני רוצה לבקש שנעשה חשיבה נוספת, רגע לפני שהצעת החוק הזאת עוברת.

מיכל רוזין: מדינת ישראל צריכה ללמוד כבר מניסיון של מדינות אחרות מה ראוי להיות ומה לא ראוי להיות.

מיכל רוזין: ב-20 שנה האחרונות, המדינות והממשלות דורשות יותר ויותר סמכות לקבל מידע רחב על האזרחים והאזרחים מוותרים, בטיעוני ביטחון, בטיעוני יעילות, בטיעוני חוק וסדר, אבל בסופו של דבר זה הופך להיות כלי לשליטה באזרחים ובאזרחיות.

מיכל רוזין: אני חושבת שאנחנו עומדים לעשות פה טעות קריטית, שלא נצליח לגולל את הזמן אחורה ולתקן אותה.

מיכל רוזין: לכן אני מבקשת מכם לחשוב על זה שוב.

מיכל רוזין: לא להיחפז, לדון שוב בדברים ללכת צעד אחר צעד.

מיכל רוזין: לבדוק האם הפיילוט באמת הצליח?

מיכל רוזין: האם הביאו באמת את התוצאות הרצויות?

מיכל רוזין: ניסו לצייר פה תמונה של ירידה דרסטית בזיופי מסמכים וכדומה.

מיכל רוזין: לא באמת הביאו נתונים.

מיכל רוזין: אני מציעה שיביאו לפה נתונים מחקריים רציניים שעל פיהם נוכל לפעול.

מיכל רוזין: עד אז החיפזון מן השטן.

מיכל רוזין: תודה.

אורי מקלב: תודה על הדברים.

אורי מקלב: אני לא יכול שלא להתייחס במילה אחת על מה שאמרת בקשר למה שנעשה כאן.

אורי מקלב: אני לא חושב שהדיונים של קואליציה ואופוזיציה.

אורי מקלב: למה זה נעשה ברגע האחרון?

אורי מקלב: כנראה שאנשים מזהים שכשיש לחץ ברגע האחרון משיגים דברים.

אורי מקלב: אני רוצה להרגיע את כולנו.

אורי מקלב: במקרה הזה, התוספת והשינויים שנעשו על-ידי חברי הקואליציה הם בעצם לטובת כולנו.

אורי מקלב: על מה היו ויכוחים?

אורי מקלב: האם להעביר את זה לבית משפט שלום או לבית משפט מחוזי?

אורי מקלב: האם אנחנו מגבילים את הזמן של הפיילוט?

אורי מקלב: כל מה שהיה עד עכשיו היה בעצם למגר או להקטין את הצעת החוק, להחליש את הצעת החוק ולא לתת לה תוקף.

מיכל רוזין: לא להחליש, לשפר להטיב, לייצר איזון.

מיכל רוזין: כרגע נראה שאין איזון מספיק.

אורי מקלב: אני לא אומר שהקואליציה לא משנה את הדעה שלה.

אורי מקלב: מסכמים עם חברי כנסת, מסכמים עם מפלגות, באים לכאן ומשנים את הדברים.

אורי מקלב: סיכומים זה לא סיכומים.

אורי מקלב: מקבלים חלק מההסתייגויות וזה לא מספיק עכשיו רוצים אחרת.

אורי מקלב: מסכמים דברים ואז בהצבעות לא מצביעים אותו דבר.

אורי מקלב: זה באמת לא מכבד אותנו.

אורי מקלב: הדברים מצולמים ומשודרים ואנחנו רוצים שניראה אחרת ונשפר את התדמית שלנו.

אורי מקלב: הדברים האלה גורמים נזק הרבה יותר מכל השיפורים שאנחנו מכניסים בעבודת חברי כנסת.

אורי מקלב: זה שאנחנו מסכימים עם התוכן של השינויים, זה עוד דבר.

אורי מקלב: גם בשינויים שעשינו, נתנו עוד נקודות יציאה כדי לשנות.

אורי מקלב: נכון שלא יכולים לעשות את זה בעוד שבוע או בעוד חודש, זה גם לא היה מועיל כי אנחנו נמצאים בציר זמן מאוד קצר.

אורי מקלב: השינוי שנעשה בין שנה וחצי שנתיים, שעל זה כמה מהומה היום, לא זה עושה את השינוי, אבל ודאי שזה נותן אפשרות לבדוק את זה לא בעוד חמש שנים אלא בעוד שנה וחצי.

רויטל סויד: מ-2005 אנחנו בוחנים את הדברים.

אורי מקלב: חבר הכנסת זוהיר בהלול.

זוהיר בהלול: אדוני היושב ראש.

זוהיר בהלול: בקיצור נמרץ, רגע לפני נפילתו של הפור – לא הכור, הפור.

זוהיר בהלול: אולי זה כור אפילו.

זוהיר בהלול: כדורי הכרטיה של דילול הדם, אולי הכדורים האלה טובים לגוף האדם, אבל הם רעים למדינה שחרדה לזכויות האדם.

זוהיר בהלול: החוק הזה פוגע.

זוהיר בהלול: בספרדית אומרים: "meter la pata" שפירושו, ברגל גסה.

זוהיר בהלול: זאת פגיעה ב- meter la pata של הדמוקרטיה הישראלית ובעיקר כאשר אנחנו מדברים על זכויות אדם.

זוהיר בהלול: אנחנו בכנסת, באופן תהליכי מדאיג מאוד, פוגעים פעם אחר פעם במעמדו של האזרח במדינת ישראל.

זוהיר בהלול: מדינה שאמורה להיות "אור לגויים".

זוהיר בהלול: במקום זאת, בהנהגתם, לצערי הרב, אתם גורמים לנו בכנסת לעיתים להרגיש לא רק נבוכים אלא גם מועלים בתפקידנו כי אנחנו, לכאורה, גם שותפים לתהליכים האלה.

זוהיר בהלול: בשם הדמוקרטיה אתם פוגעים באופן אנוש בזכויות אדם.

זוהיר בהלול: רגע לפני נפילתו של הפור, אני מבקש מכם לשקול מחדש ולהסיר את העניין הזה מן המדף, לפחות כפי שאמרה חברת הכנסת מיכל רוזין.

זוהיר בהלול: לדחות את זה לתקופה שיהיה סיפק בידנו.

אורי מקלב: יש לנו בתפילת נעילה "כי פנה יום".

אורי מקלב: חלק מתפילת נעילה ביום הכיפורים נאמר "פתח לנו שער בעת נעילת שער כי פנה יום".

אורי מקלב: אנחנו נמצאים כבר בסוף היום בעת הדמדומים.

זוהיר בהלול: חכם ממני אמר "החיפזון מהשטן".

זוהיר בהלול: אתם נחפזים.

אורי מקלב: אנחנו מבקשים להצביע בעד הרביזיה.

אורי מקלב: מי בעד?

אורי מקלב: מי נגד?

אורי מקלב: הצבעה בעד – רוב נגד – מיעוט נמנעים – אין הרביזיה התקבלה.

אורי מקלב: הרביזיה התקבלה.

אורי מקלב: אנחנו נפתח את הרביזיה.

אורי מקלב: אתם מבקשים להתנגד לחוק.

אורי מקלב: לפני זה אנשי משרד הפנים מבקשים לתקן, בעקבות הערתו המחכימה של עורך דין יונתן קלינגר.

אורי מקלב: יונתן אתה רוצה להציג?

<יונתן קלינגר: אני רק אומר שבמעט פעמים שהוצאתי הצעת מחיר למדינה לא ראינו עין בעין אז ויתרתי.

<יהודה זמרת: לאורך כל הצעת החוק אמרו שאנחנו לא קשובים להערות הציבור אז תיראה כמה אנחנו קשובים.

אורי מקלב: עשיתם את זה אחרי פנה יום.

אורי מקלב: עשיתם את זה בעת נעילת שער.

<יהודה זמרת: בחוק הביומטרי שעבר בשנת 2008 בסעיף 46, היתה הוראה לגבי תקופת מבחן.

<יהודה זמרת: הכוונה היתה באותה עת, שבעצם יהיו צווים.

<יהודה זמרת: המעבר מתקופת המבחן לתקופה הקבועה לא תהיה בשלוש קריאות בכנסת אלא בעצם תהיה על-ידי צו ששר הפנים יתקין אותו באישור הוועדה המשותפת ובאישור הכנסת.

<יהודה זמרת: בסופו של דבר החליט שר הפנים שלא ללכת בדרך של צו אלא בדרך של הצעת חוק שתעשה שינויים בתוך המתכונת שהיתה בשנת 2008 ובעצם זאת הצעת החוק שמונחת בפניכם.

<יהודה זמרת: לכן, בעצם, כל הצו התייתר ובעצם כל ההסדר כבר נעשה בשלוש קריאות, שאנחנו מקווים שהיום יגיעו לסיומם בהצעה הנוכחית שמונחת בפניכם.

<יהודה זמרת: באותה הצעה היה סעיף 41(6): "לא הוצא צו על-פי פסקה 5 בתוך 4 שנים מיום תחילתו של צו כאמור בפסקה 1, יימחק המאגר הביומטרי".

<יהודה זמרת: הכוונה היתה שהצו נכנס לתוקפו ב-30.6 - - -

מיכל רוזין: יונתן, פעם הבאה לא לתת הצעות לממשלה, לא בחינם.

<יונתן קלינגר: אני אסביר עוד שנייה למה אי-אפשר לרפא את זה בחקיקה.

<יהודה זמרת: זאת בעיה אחרת.

<יהודה זמרת: לכן בעצם, 4 שנים ייגמרו ב-30.6 השנה.

<יהודה זמרת: כשהצעת החוק הזאת הוגשה במסגרת הצעת חוק בכחול, הכוונה היתה לקבוע הוראה אבסולוטית שתיכנס לתוקפה ב-1.3.

<יהודה זמרת: לכן לא היה צורך לתקן את הסעיף הזה ולהתייחס אליו, כי בעצם אותו הסדר היה מחליף.

<יהודה זמרת: הוא היה אומר: "על אף האמור בסעיף 41, הוראות חוק זה יחולו כחובה על כל אזרחי המדינה".

<יהודה זמרת: זה היה הסעיף.

<יהודה זמרת: במסגרת ההליכים שנעשו פה בכנסת, ביתר שאת היום, נקבע בעצם שהחוק לא ייכנס לפה ב-1.3.

<יהודה זמרת: נקבעו מספר תקנות חובה, שעד שלא יותקנו ההסדר, החובה שמוצע במסגרת ההצעה הנוכחית, החובה שמוטלת פה, לא תחול על אזרחי מדינת ישראל.

<יהודה זמרת: צריך להתקין תקנות בנושא מה יהיה - - -

אורי מקלב: מה אתה מבקש?

<יהודה זמרת: עלול להיווצר מצב שעלול להיכנס לתוקפו אותו סעיף וכמובן שלא זאת היתה הכוונה.

<יהודה זמרת: אנחנו מבקשים למחוק את סעיף 41(6), שלמעשה התייתר עם קביעת הסדר חלופי בחוק הנוכחי.

אורי מקלב: מר קלינגר, בבקשה.

<יונתן קלינגר: אני אסביר.

<יונתן קלינגר: קודם כל כמובן שמדובר נושא חדש.

<יונתן קלינגר: לגבי סעיף 41(6), דיברנו על-כך בדיונים בסוף חודש דצמבר, כשדובר על הארכת הפיילוט עד מרץ.

<יונתן קלינגר: אז הזכרתי שבידי השר היתה אפשרות להוציא צו חלקי.

<יונתן קלינגר: זה אפילו מופיע בסעיפי 41 למיניהם, שהוא יכול להוציא צו שיבוא לוועדה פה ויבוא לאישור המליאה לאחר מכן, שיקבע שניתן לשמור, לצורך העניין, רק את צילומי הפנים.

<יונתן קלינגר: הוא היה יכול.

<יונתן קלינגר: שאלנו למה לא?

<יונתן קלינגר: ואמרו לנו: אנחנו עוד לא מוכנים להתחיל עם זה.

<יונתן קלינגר: שאלנו אותם: חברים, אתם יודעים שיש לכם שעון מתקתק?

<יונתן קלינגר: והם לא עשו את זה.

<יונתן קלינגר: אנחנו כל הדרך מחלנו, ויתרנו, נתנו הארכות על גבי הארכות, למרות שלא היה צורך עוד בתקופת מבחן.

<יונתן קלינגר: הרי הצו נועד לבחון את הנחיצות של מאגר.

<יונתן קלינגר: מרגע שהוכח שהמאגר נחוץ – יש אנשים שטוענים שזה מה שהוכח, אבל אנחנו חושבים שהוכח שהמאגר אינו נחוץ.

<יונתן קלינגר: זה בכלל לא משנה.

<יונתן קלינגר: מרגע שאין מחלוקת במדינה שטביעות האצבע עצמן אינן אמורות להיות חובה, השר יכול, ועדיין יכול, להוציא צו שיבוא לאישור המליאה ויעבור את המליאה פה.

<יונתן קלינגר: הצו הזה יקבע שאין חובה לתת את טביעת האצבע.

<יונתן קלינגר: זה בסמכותו וזה אפשרי.

<יונתן קלינגר: לבטל את סעיף 41(6) כרגע, במקום לעשות את המהלך הזה והוא שהשר יוציא צו חלקי שיאריך את הפיילוט בצורה חלקית, הוא הדבר הלא נכון וזה עוד כתם על החוק הזה.

<יונתן קלינגר: בשביל החופזה, בשביל לרוץ לא יושבים ולא עושים תהליך של חשיבה.

<יונתן קלינגר: לא היה עד היום דיון נחיצות.

אורי מקלב: אבל זה מצטרף לעוד כמה פגמים וכמה כתמים.

<יונתן קלינגר: האם השר לא יכול היה להוציא צו?

<נירה לאמעי: הוא שואל למה לא תשנו את תוכן הפיילוט?

<יהודה זמרת: לא, לא, הרי אפשר היה לעשות בצו שהוא חקיקת משנה.

<יהודה זמרת: נעשו פה הסדרים הרבה יותר מורכבים, שאנחנו חשבנו שראוי ונכון שהם יעברו שלוש קריאות בכנסת ולא בצו.

<יהודה זמרת: היה פה דיון בכנסת, נעשו פה איזונים, נקבעו פה הוראות, יש פה תרופות.

<יהודה זמרת: את כל הדברים האלה לא ניתן היה לעשות בצו.

<יהודה זמרת: לכן, אנחנו ראינו לנכון שהסדר כזה צריך לעבור שלוש קריאות.

<יהודה זמרת: אני חושב שזה דווקא נקודת כבוד למדינה.

<יונתן קלינגר: אבל במקביל להסדר, ניתן להוציא צו.

זוהיר בהלול: אדוני היושב ראש, שאלתי אותך מה ייחסת לעורך דין המצטיין הזה?

זוהיר בהלול: אמרת לי: הערה מחכימה.

זוהיר בהלול: מסתבר שזאת היתה הערה מכתימה, כי הוא בעצם מכתים אתכם בעניין הזה.

אורי מקלב: לשון נופל על לשון זה בסדר גמור, אבל מקבלים את זה באהבה.

אורי מקלב: אפשר להצביע על זה?

מיכל רוזין: מה הם מבקשים?

<יונתן קלינגר: הם מבקשים למחוק את סעיף 41(6) מהחוק העיקרי.

רויטל סויד: אנחנו טוענים לנושא חדש.

מיכל רוזין: אז אי-אפשר להצביע.

אורי מקלב: ועדת הכנסת תדון בעניין הזה.

<אסף פרידמן: בשעה 15:30 ועדת כנסת מתכנסת לדון בטענה לנושא חדש.

אורי מקלב: אני אעשה את ההצבעות ביחד.

אורי מקלב: ב-16:45 נתכנס פה.

אורי מקלב: הישיבה נעולה.